Een dood, 13 beseer in ongelukFoto: @MooloKanyanga/Twitter Hoofsupt. Wayne Minnaar, woordvoerder van die Johannesburgse metropolisie, sê die ongeluk het omstreeks 7:00 Sondagoggend naby die Allandale-afrit plaasgevind. Hy sê die bestuurder van die bakkie het glo beheer verloor waarna die bakkie omgeslaan het. Minnaar sê passasiers is van die bakkie af geslinger. Minnaar sê vier bane van die hoofweg is vir verkeer gesluit. ŉ Helikopter het op die hoofweg geland om diegene wat kritiek beseer is na nabygeleë hospitale te vervoer. Alle bane is intussen weer oopgestel vir verkeer.